钦定古今图书集成/明伦汇编/官常典/第800卷 > 《郑子产论》苏辙
## 钦定古今图书集成/明伦汇编/官常典/第800卷 > 《郑子产论》苏辙

颍宾曰：子产为郑，不以礼法假人，凛乎其不可犯也！
将死，戒子太叔曰：“我死，子必为政。惟有德者能以宽
服民，其次莫如猛火烈人望而畏之则鲜死；水弱，人
狎而翫之则多死。故宽难太叔为政不忍猛。郑国多
盗，然后愧之。由是言之，子产岂徒宽惠者哉！”然孔子
之称子产曰惠人，又以为古之遗爱。儒者由此意之。
故《孟子》言子产以乘舆济人于溱洧，以为惠，而不知
为政。甚者又曰：“子产犹众人之母，能食之而不能教
也。”此皆非子产之实。盖惠而爱人，无礼法以将之，则
有所不行。若子产，则以礼法行惠者也。孔子之说云
尔。